Аўстрыйская школа

**Аўстрыйская школа** () — тэарэтычны кірунак у эканамічнай навуцы ў рамках маржыналізму.

## Асноўныя становішчы Аўстрыйскай школы ў эканамічнай тэорыі
Асаблівасьці аўстрыйскай школы:
* адмова ад выкарыстаньня матэматычных мэтадаў дасьледаваньняў;
* крайні суб’ектывізм як характэрная рыса практычна ўсіх прадстаўнікоў школы;
* акцэнт на вывучэньне псыхалягічных асаблівасьцяў паводзін спажыўцоў;
* акцэнт на гетэрагеннасьць і яго часовую структуру капіталу пры вывучэньні макраэканамічных праблем, уключаючы вывучэньне прыроды грашовага цыклю.

## Асноўныя прадстаўнікі Аўстрыйскай школы
Асноўныя прадстаўнікі аўстрыйскай школы:
* першае пакаленьне — Карл Мэнгер (1840—1921) (заснавальнік)
* другое пакаленьне — Эйгэн фон Бэм-Бавэрк (1851—1914), Фрыдрых фон Візэр (1851—1926), Ойген фон Філіповіч фон Філіпсбэрг (1858—1917), Джон Бэйтс Кларк (1847—1938);
* трэцяе пакаленьне — Людвіг фон Мізэс (1881—1973), Ёзэф Шумпэтэр (1883—1950), Карл Шлезынгер (1889—1938), Х. Маер (1879—1955), Рыхард фон Штрыгль (1891—1942), Лео Ілі (1888—1952), Бэнджамін Андэрсан (1886—1949), Фрэнк Фэтэр (1863—1949);
* чацьвертае пакаленьне — Фрыдрых фон Хаек (1899—1992), Оскар Моргенштэрн (1902—1977), Фрыц Махлуп (1902—1983), Паўль Розэнштэйн-Родан (1902—1985), Готфрыд фон Хабэрлер (1900—1995), Фрыдрых Луц (1901—1975), Фэлікс Каўфман (1895—1949), Альфрэд Шуц (1899—1959);
* пятае пакаленьне — Мюрэй Ротбард (1926—1995), Ізраэль Кірцнэр (нар. 1930), Людвіг Лахман (1906—1990), Джордж Шэкл (1903—1992);
* шостае пакаленьне — Ганс-Герман Хопэ, Ёрг Гвіда Хюльсман, Хесус Ўэрта дэ Сота, Пітэр Бэтке, Крыс Койнэ, Стывэн Горвіц, Пітэр Лісан, Фрэдэрык Сатэ, Роджэр Гарысан і інш.

У СНД адным з прадстаўнікоў аўстрыйскай школы зьяўляўся Генадзь Лебедзеў (1957—2004), на сёньня — Барыс Львін, Юры Кузьняцоў, Вадзім Новікаў, у Беларусі — Яраслаў Раманчук.

## Сучаснае разьвіцьцё Аўстрыйскай школы
З 1982 году ў ЗША актыўна дзейнічае *[[Інстытут Людвіга фон Мізэса]]* (Ludwig von Mises Institute) у Обэрне, штат Алабама, які налічвае цяпер 275 навуковых супрацоўнікаў (*research fellows*). Інстытут штогод праводзіць летнюю школу *Ўнівэрсытэт Мізэса* (Mises University), канфэрэнцыю эканамістаў-дасьледчыкаў Аўстрыйскай школы (*Austrian Scholars Conference*), а таксама розныя тэматычныя сэмінары па грашовай палітыцы, гісторыі, палітычнай філязофіі. Выдаюцца новыя працы сучасных эканамістаў, якія працуюць у аўстрыйскай традыцыі, і перавыдаюцца працы «клясыкаў» (Людвіга фон Мізэса, Мюрэя Ротбарда і іншых).

Інстытут Людвіга фон Мізэса выдае штоквартальны навуковы часопіс па эканоміцы — *[[Quarterly Journal of Austrian Economics]]*. У штомесячным часопісе «Вольны рынак» () аналізуюцца сучасныя эканамічныя і палітычныя пытаньні. Выдаецца таксама навуковы часопіс па палітычнай філязофіі — *Journal of Libertarian Studies*.

У 1996 годзе ў ЗША было арганізаванае *Таварыства па разьвіцьці Аўстрыйскай эканамічнай школы* (Society for the Development of Austrian Economics), якое налічвае цяпер больш за 100 чальцоў. Таварыства арганізуе некалькі сэкцыяў на штогадовай канфэрэнцыі *Паўднёвай эканамічнай асацыяцыі* (Southern Economic Association).

Матэрыялы, прысьвечаныя сучаснаму разьвіцьцю школы, публікуюцца ў часопісах *The Review of Austrian Economics*, *[[Quarterly Journal of Austrian Economics]]* (інстытут Людвіга фон Мізэса).

З 2004 гады штогод у Празе «Лібэральны інстытут» арганізуе канферэнцыю *Prague Conference on political Economy* ў аўстрыйскай традыцыі.

## Кнігапіс
### Асноўныя працы эканамістаў Аўстрыйскай школы
* *Візэр Ф.* Тэорыя грамадзкай гаспадаркі
* *Мізэс Л.* Лібэралізм у клясычнай традыцыі.
* *Мізэс Л.* Сацыялізм.
* *Мізэс Л.* Тэорыя і гісторыя: Інтэрпрэтацыя сацыяльна-эканамічнай эвалюцыі. 
* *Мізэс Л.* Чалавечая дзейнасьць: Трактат па эканамічнай тэорыі 
* *Хаек Ф.* Індывідуалізм і эканамічны парадак

## Крыніцы

## Вонкавыя спасылкі

* Інстытут Людвіга фон Мізэса
* Навукова-дасьледчы цэнтар Мізэса, Беларусь


Катэгорыя:Эканамічныя тэорыі